धर्मेंद्र का एक बार फिर छलका दर्द, इमोशनल होकर बोले- कभी हंस लेता हूं, कभी रो लेता हूं...देखें Video  
धर्मेंद्र का वीडियो सोशल मीडिया पर हुआ वायरल
वीडियो पोस्ट कर इमोशनल हुए धर्मेंद्र
कहा- कभी खुशी, कभी गम
धर्मेंद्र (Dharmendra) एक बार फिर अपने फॉर्म हाउस पर पहुंच गए हैं. अपने मस्तमौला अंदाज के लिए पहचाने जाने वाले एक्टर धर्मेंद्र सोशल मीडिया पर काफी एक्टिव रहते हैं. यूं तो धर्मेंद्र सोशल मीडिया पर कोई-ना-कोई वीडियो पोस्ट करते रहते हैं. लेकिन हाल ही में उनका एक वीडियो सुर्खियों में छाया हुआ है. धर्मेंद्र (Dharmendra) ने अपने इंस्टाग्राम एकाउंट से एक वीडियो पोस्ट किया है, जिस पर फैन्स खूब रिएक्ट कर रहे हैं. सोशल मीडिया पर वायरल हो रहे इस वीडियो में धर्मेंद्र अपने फॉर्म हाउस को दिखाते हुए नजर आ रहे हैं. इस वीडियो को पोस्ट करते हुए उन्होंने अपने इंस्टाग्राम एकाउंट पर लिखा, 'कभी खुशी कभी गम, उदास होता हूं, गांव को याद कर लेता हूं. हंस लेता हूं, रो लेता हूं.'
Kabhi khushi kabhi ghum , udaas hota hoon, gaon ko yaad kar leta hoon. Hans leta hoon ro leta hoon 
A post shared by  Dharmendra Deol (@aapkadharam) on Jul 22, 2019 at 8:51pm PDT

धर्मेंद्र (Dharmendra) के इस वीडियो पर फैन्स खूब रिएक्ट कर रहे हैं. बॉलीवुड एक्टर धर्मेंद्र इन दिनों काफी इमोशनल हो गए हैं. हाल ही में धर्मेंद्र का एक फोटो सोशल मीडिया पर छाया हुआ था. इस फोटो को भी उन्होंने अपने इंस्टाग्राम एकाउंट से शेयर किया था. अपनी इस पुरानी तस्वीर को शेयर करते हुए धर्मेंद्र (Dharmendra) ने लिखा था, 'दिया है प्यार ही प्यार धरम ने, जानें कुछ लोग क्यूं दे जाते हैं दर्द उसे...'
Diya hai ........Pyaar hi pyaar..Dharam ne ... jane kuchh log.... kiyon....de jaate hain dard use..........
A post shared by  Dharmendra Deol (@aapkadharam) on Jul 21, 2019 at 3:12am PDT
दिग्गज एक्टर धर्मेंद्र की इस तस्वीर पर उनके फैन्स ने पोस्ट पर खूब कमेंट किए थे. अगर वर्क फ्रंट की बात करें तो बॉलीवुड को कई बेहतरीन फिल्में देने वाले एक्टर धर्मेंद्र (Dharmendra) जल्द ही संगीत सिवान के निर्देशन में बन रही फिल्म 'चियर्स- सेलिब्रेट लाइफ (Cheers- Celebrate Life)' में नजर आएंगे. इस फिल्म में उनके साथ बॉबी देओल (Boby Deol) भी होंगे. धर्मेंद्र और बॉबी की ये फिल्म इसी साल रिलीज होगी.